Document ID: /roh_data/filtered/fineweb-2-filterrobots_roh.jsonl.gz/13585

Il Haiti na vegn betg a ruaus
- Glindesdi, 4.1.2016, 8:01
Da l'emprim scrutini da las elecziuns presidialas en il Haiti hai dà falsificaziuns massivas, quai demussa ina examinaziun independenta.
La lavur da la cumissiun d'elecziun, installada da la regenza, saja stada nunprofessiunala ed haja promovì irregularitads. La cumissiun d'examinaziun conferma uschia las rinfatschas da l'opposiziun.
L'emprim scrutini da las elecziuns presidialas l’october passà aveva gudagnà il candidat sustegnì dal president vertent Michel Martelly. Pervi da las rinfatschas da cugliunaria era il segund scrutini, atgnamain planisà per il december, vegnì spustà.
RR Novitads 06:00